മാഞ്ചസ്റ്റര് യുണൈറ്റഡിന്റെ ഉടമസ്ഥര് ഐപിഎല് ടീം സ്വന്തമാക്കാന് ശ്രമിക്കുന്നതായാണ് റിപ്പോര്ട്ട് പ്രീമിയര് ലീഗ് ടീം മാഞ്ചസ്റ്റര് യുണൈറ്റഡിന്റെ ഉടമസ്ഥരായ ഗ്ലേസര് ഫാമിലി ഐപിഎല് ടീം സ്വന്തമാക്കാന് ശ്രമിക്കുന്നതായാണ് റിപ്പോര്ട്ട്. പുതിയ ഐപിഎല് ടീമുകള്ക്കായുള്ള ടെന്ഡര് വാങ്ങാനുള്ള തീയതി ഇന്നലെ അവസാനിച്ചിരുന്നു. ഗ്ലേസര് ഫാമിലിക്ക് പുറമെ, മുന് ഫോര്മുല 1 ഉടമസ്ഥരായിരുന്ന സിവിസി പാര്ട്ണേഴ്സും ടെന്ഡര് ഡോക്യുമെന്റുകള് വാങ്ങിയിട്ടുണ്ട്. വിദേശ ഗ്രൂപ്പുകള്ക്ക് ഐപിഎല് ടീമിനെ സ്വന്തമാക്കാന് വ്യവസ്ഥയുണ്ട്. എന്നാല് അവര്ക്ക് ഇന്ത്യയില് ഒരു കമ്ബനി സ്വന്തമായി ഉണ്ടായിരിക്കണം. ടെന്ഡര് ഡോക്യുമെന്റ് വാങ്ങിയത് കൊണ്ടുമാത്രം അത് ഫ്രാഞ്ചൈസി വാങ്ങാനാണ് എന്ന് പറയാനാവില്ലെന്നും വാര്ത്തകള് പുറത്തുവരുന്നുണ്ട്. അഹമ്മദാബാദ്, ലക്നൗ, ഗുവാഹട്ടി, കട്ടക്ക്, ഇന്ഡോര്, ധരംശാല എന്നീ നഗരങ്ങളുടെ പേരാണ് പുതിയ ഫ്രാഞ്ചൈസികളുമായി ബന്ധപ്പെട്ട് ഉയരുന്നത്. It is reported that the owners of Manchester United are trying to acquire the IPL team